1222

1222 (MCCXXII) foi un ano común comezado en sábado segundo o calendario xuliano.

 Acontecementos 
 Europa 
 Pola súa Bula Dourada, André II de Hungría sométese á dieta e aos señores feudais. A Bula garántelle á nobreza unha dieta anual, inmunidades de orde fiscal e a percepción de impostos e recoñécelle o dereito á insurrección contra o monarca.
 Primeiro reinado de Erico XI Eriksson en Suecia.
 O rei de Bohemia, Otokar I, anexiona Moravia ao seu reino.
 Fundación de Dorpat en Livonia.
 Fundación da orde dos Cabaleiros Teutóns.
 Revolta popular na Estonia.

 Imperio Bizantino 
 Comeza o reinado de Xoán III Vatatzés, emperador bizantino de Nicea (até 1254).
 Tíralles aos latinos as súas posesións asiáticas e varias illas (Lesbos, Quíos, Samos e Rodas). Co apoio provisorio dos búlgaros, sitia, sen éxito, Constantinopla. Desembarca na Tracia.
 O déspota do Epiro faise co reino de Tesalónica.
 Andrónico I ascende ao trono do Imperio de Trebisonda, á morte de Aleixo I.

 Rusia 
 Iaroslav Vsievolodovitch toma Novgorod do seu irmán Constantino de Rostov.
 Os mongois Djebe e Subutay pasan o Cáucaso por Derbent e chegan ás estepas dos cumanos após saquear Chirván. Kotian, khan dos cumanos, solicítalles axuda aos rusos. Os mongois, logo de teren reducido aos alano e cherquesos, envían unha embaixada a Rusia, que é masacrada, desencadeando as hostilidades. Kotian refúxiase co seu padrasto, Mstislav, que convence aos príncipes rusos para recrutar un exército de 80 000 homes para deter os mongois.

 África 
 Sundjata Keïta crea o Imperio de Malí e abole a escravitude (Carta do Mandinga).

 Norte de África 
 Reinado de Abd el-Ouahid, califa Almohade.
Sobe ao trono tras a morte do seu sobriño Yusuf al-Mustansir. Estalan revoltas en todo o imperio almohade. Na Península Ibérica, Abdallah-Adil proclámase califa, en canto que os xeques marroquinos depoñen a Abd el-Quahid.

 Asia 
 Na India, os mongois chegan até Multán, mais retíranse por causa do clima.
 Xenxis Khan pasa por Afganistán. Alí recibe ao monxe taoísta Tehi-tehe Tchag-tchoun, a quen fixera vir desde a China para que lle atopase un xeito de escapar á morte. No outono, volta a Boukhara, e logo a Samarcanda, onde pasa o inverno.

 Oriente Próximo 
 Os pisanos e os xenoveses das colonias de Acre enfróntanse. Perden estes últimos e abandonan o porto.

 Arte e cultura 
 Fundación da Universidade de Padua por un grupo de disidentes da Universidade de Boloña.

 Nacementos 
 Teodoro II Láscaris, emperador bizantino

 Mortes 

 1 de febreiro - Aleixo I, emperador de Trebisonda.
 Teodoro I Láscaris, emperador bizantino.
 Yusuf al-Mustansir (n. 1197), califa almohade.
 Xoán I de Suecia

Historia ano a ano

Categoría:1222